Jakobitski ustanak 1745.
<s>Jakobitski ustanak 1745. godine () bio je oružani sukob koji se od 1745. do 1746. na području Škotske i sjeverne Engleske vodio između britanske vlade, odnosno pretežno protestantskih pristaša vladajuće dinastije Hannover na jednoj, te pretežno škotskih i katoličkih pristaša zbačene dinastije Stuart (jakobita).</s><s>Predstavljao posljednji, ali i najveći od jakobitskih ustanaka koji su izbijali u Škotskoj od Slavne revolucije 1688. godine, a izbijanju je značajno pridonio rat za austrijsko nasljedstvo, zbog koga su britanske vojne snage uglavnom bile zauzete borbama u kontinentalnoj Evropi.</s><s>U ljeto 1745. je to iskoristio princ Charles Edward Stuart, mladi sin samozvanog kralja Jamesa III koji je u to vrijeme živio u egzilu na francuskom dvoru.</s><s>Iako se iskrcao tek sa nekolicinom pristaša, svojom karizmom je oko sebe okupio niz pristaša, pretežno među pripadnicima tradicionalnih klanova u Highlandsu na sjeveru Škotske, te je sa tako stvorenom vojskom, usprkos brojčane i tehničke inferiornosti, 21. septembra 1745. nanio iznenađujući poraz vladinim snagama u bitci kod Prestonpansa.</s><s>Ta je pobjeda Charlesu omogućila ne samo kontrolu nad gotovo cijelom Škotskom, nego i invaziju Engleske prilikom koje je tokom sljedećih nekoliko mjeseci uspio zauzeti njene sjeverne dijelove.</s><s>Iako su ti događaji izazvali paniku u Londonu, Charles se na kraju pokazao nesposobnim iskoristiti te uspjehe; njegova vojska se suočila sa logističkim problemima, ali i primjetnim nedostatkom potpore među stanovništvom, ne samo među Englezima nego i Škotima u južnom Lowlandsu.</s><s>Zbog toga je naredio povlačenje, a što je omogućilo britanskim vladinim snagama na čelu sa vojvodom od Cumberlanda da na proljeće pokrene ofenzivu.</s><s>Vladine snage, poučene prethodnim iskustvima, su bile daleko bolje pripremljene za kampanju te su svoju tehničku nadmoć uspjele iskoristiti u odlučujućoj bitci kod Cullodena 16. aprila 1746. u kojoj je ustanička vojska potpuno uništena.</s><s>Iako se princ Chales nastavio kriti nekoliko mjeseci, prije nego što je uspio pobjeći natrag u Francusku, Cumberland je brzo pacificirao Škotsku, provodeći brutalne mjere represije koje su uključivale razbijanje klanova i zabranu nošenja kilta.</s><s>Nakon toga jakobiti više nisu pokušavali svrgnuti dinastiju Hannover, te je jakobitski ustanak postao posljednji građanski rat, odnosno važnji oružani sukob u historiji Britanije.</s><s>Tokom sljedećih decenija je, pak, ostavio snažan pečat na kulturu u Škotskoj, ali i u Engleskoj.</s>

<s>Izvori</s>

<s>Literatura 
 Robert Chambers, History of the Rebellion of 1745–6 (W. & R. Chambers, 1869).</s><s>Eveline Cruickshanks, Political Untouchables.</s><s>The Tories and the '45 (Duckworth, 1979).</s><s>Christopher Duffy, The '45 (Cassell, 2003).</s><s>Michael Hook and Walter Ross, The 'Forty-Five.</s><s>The Last Jacobite Rebellion (Edinburgh: HMSO, The National Library of Scotland, 1995).</s><s>Stephen McGarry, Irish Brigades Abroad, (Dublin, 2013)
 Thomas McInally, "Missionaries or Soldiers for the Jacobite Cause?".</s><s>In Douglas J. Hamilton, ed., Jacobitism, Enlightenment and Empire, 1680–1820 (Routledge, 2015).</s><s>Frank McLynn, The Jacobite Army in England.</s><s>1745.</s><s>The Final Campaign (John Donald, 1998).</s><s>Murray G. H. Pittock, ‘Charles Edward (1720–1788)’, Oxford Dictionary of National Biography, Oxford University Press, September 2004; online edn, May 2006, accessed 25 October 2009.</s><s>W. A. Speck, The Butcher.</s><s>The Duke of Cumberland and the Suppression of the 45 (Welsh Academic Press, 1995).</s><s>Rex Whitworth, William Augustus, Duke of Cumberland.</s><s>A Life (Leo Cooper, 1992).</s>

<s>1740-e
Građanski ratovi
Historija Škotske
Historija Engleske</s>

